
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 25 

24 Φεβρουάριου 2015 


ΠΕΡΙΕΧΟΜΕΝΑ 


ΚΑΝΟΝΙΣΤΙΚΕΣ ΔΙΑΤΑΞΕΙΣ 

Τύπος της Εκθέσεως Αξιολογήσεως των Εφημερί¬ 
ων και Διακόνων, και διαδικασία συμπληρώσεως 
αυτής. 1 

Περί της αξιολογησεως των εκκλησιαστικών υπαλ¬ 
λήλων. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο π.δ. 111/2014 «Οργανισμός 
του Υπουργείου Οικονομικών», που δημοσιεύθηκε 
στο ΦΕΚ 178/Α729-8-2014 . 3 


ΚΑΝΟΝΙ ΣΤΙΚΕΣ ΔΙ ΑΤΑΞΕΙΣ 

(ΐ) 

ΚΑΝΟΝΙΣΤΙΚΗ ΔΙΑΤΑΞΗ ΥΠ’ ΑΡΙΘΜ. 264/2015 
Τύπος της Εκθέσεως Αξιολογήσεως των Εφημερίων 
και Διακόνων, και διαδικασία συμπληρώσεως αυτής. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τα άρθρα 1 παρ. 2 και 38 παρ. 2 του Ν. 590/1977 «Περί 
Καταστατικού Χάρτου της Εκκλησίας της Ελλάδος». 

2. Το άρθρο 11 του Κανονισμού 230/2012 «Περί Εφημε¬ 
ρίων και Διακόνων» (ΦΕΚ 73/Α72012). 

3. Το υπ’ αριθμ. 53/30-4-2014 Προεδρικόν Διάταγμα 
(ΦΕΚ 105/Α72012). 

4. Την από 31-8-2012 απόφασιν της Διαρκούς Ιεράς 
Συνόδου, περί του τύπου του Εντύπου Αξιολογήσεως 
των εφημερίων και διακόνων. 

5. Την από 10-10-2012 απόφασιν της Διαρκούς Ιεράς 
Συνόδου περί της αξιολογήσεως των εφημερίων και 
διακόνων. 

6. Την υπ’ αριθμ. 2932/16-10-2012 Εγκύκλιον της Ιεράς 
Συνόδου «Περί του εντύπου της Εκθέσεως Αξιολογή- 
σεως των Εφημερίων και Διακόνων και του τρόπου 
συμπληρώσεως αυτής». 

7. Την από 3-2-2015 απόφασιν της Διαρκούς Ιεράς 
Συνόδου. 

8. Το γεγονός ότι εκ της παρούσης δεν προκαλείται 
δαπάνη, αποφασίζει: 


Εγκρίνει και δημοσιεύει την υπ’ αριθμ. 264/2014 Κανο¬ 
νιστικήν Διάταξιν ως εξής: 

Κανονιστική Διάταξις αρ. 264/2015 
«Τύπος της Εκθέσεως Αξιολογήσεως των Εφημερίων 

και Διακόνων, και διαδικασία συμπληρώσεως αυτής» 

Άρθρο 1 

Πεδίο εφαρμογής και τύπος 
της Εκθέσεως Αξιολογήσεως 

1. Έκθεση Αξιολογήσεως, όπως προβλέπεται στο 
άρθρο 11 του Κανονισμού 230/2012 (ΦΕΚ 73/Α72012), 
συντάσσεται για όλους τους Εφημερίους και τους 
Διακόνους, καθώς επίσης και για τους Ιεροκήρυκες 
που κατέχουν εφημεριακή θέση. Οι Ιεροκήρυκες του 
Ν. 1811/1987 και του Ν. 817/1978, αν και λογίζονται ως 
εκκλησιαστικοί υπάλληλοι (άρθρ. 1 παρ. 2 του Κανονι¬ 
σμού 5/1978), αξιολογούνται σύμφωνα με το υπόδειγμα 
και τις διατάξεις της παρούσης, ένεκα της λειτουργικής, 
διδακτικής και ποιμαντικής φύσεως της τε ιερωσύνης 
και της ειδικής αυτών διακονίας. 

2. Ο ακριβής τύπος της Εκθέσεως Αξιολογήσεως των 
Κληρικών (Εφημερίων και Διακόνων) περιέχεται στο 
Παράρτημα της παρούσης, αναπόσπαστο τμήμα της 
οποίας αποτελεί. 

Άρθρο 2 

Χρόνος διενεργείας 
της αξιολογήσεως - αξιολογητές 

1. Η Έκθεση Αξιολογήσεως συντάσσεται εντός του 
πρώτου τριμήνου εκάστου έτους, αφορά στην κατά το 
παρελθόν έτος αποτύπωση της διακονίας του εφημερί¬ 
ου, ιεροκήρυκος ή διακόνου, και χρησιμεύει αποκλειστι¬ 
κούς στην απόφαση του Μητροπολιτικού Συμβουλίου, το 
οποίο σύμφωνα με το άρθρ. 11 παρ. 2 του Κανονισμού 
230/2012 επέχει θέση Υπηρεσιακού Συμβουλίου, αποφαι- 
νομένου περί των βαθμολογικών προαγωγών των εφη¬ 
μερίων και διακόνων, σύμφωνα με τις σχετικές διατάξεις 
του Ν. 4024/2011. Για τις βαθμολογικές προαγωγές των 
Ιεροκηρύκων του Ν. 817/1978 και του Ν. 1811/1988 αρμό¬ 
δια είναι το Τριμελές Υπηρεσιακό Συμβούλιο των Ιερών 
Μητροπόλεων και το Τριμελές Υπηρεσιακό Συμβούλιο 
των Εκκλησιαστικών Οργανισμών αντίστοιχα, αμφότερα 
εδρεύοντα παρά τη Ιερά Συνόδω. 

2. Ως πρώτος αξιολογητής ορίζεται, κατά το άρθρο 
11 παρ. 1 του Κανονισμού 230/2012, ο Αρχιερατικός Επί¬ 
τροπος της περιφερείας, όπου διακονεί ο Κληρικός. Ως 
δεύτερος αξιολογητής ορίζεται από τον Κανονισμό ο 

Πρωτοσύγκελλος ή ο Γενικός Αρχιερατικός Επίτροπος 
της οικείας Ιερός Μητροπόλεως. 

3. Σε περίπτωση κατά την οποία, για οποιονδήποτε λόγο, 
δεν είναι δυνατός ο προσδιορισμός του πρώτου ή του 
δεύτερου αξιολογητή, ή και των δύο, κατά τις πρόνοιες 
του ανωτέρω Κανονισμού, είτε επειδή δεν υφίστανται Αρ¬ 
χιερατικοί Επίτροποι, είτε επειδή ο οικείος Μητροπολίτης 
δεν έχει διορίσει Πρωτοσύγκελλο ή Γ ενικό Αρχιερατικό 
Επίτροπο, είτε επειδή ο κρινόμενος είναι ο ίδιος ο Πρωτο¬ 
σύγκελλος ή ο Γ ενικός Αρχιερατικός Επίτροπος η κάποιος 
από τους Αρχιερατικούς Επιτρόπους, είτε επειδή κατά τις 
γενικές αρχές του Διοικητικού Δικαίου υφίστανται βάσιμες 
υπόνοιες μεροληψίας εκ μέρους κάποιου αξιολογητή και 
αυτός πρέπει να εξαιρεθεί, τότε ως αξιολογητής ορίζεται 
με πράξη του Μητροπολίτου Κληρικός, ο οποίος παρέχει 
ηυξημένα εχέγγυο δικαίας αντιμετωπίσεως των Κληρι¬ 
κών, κατά κρίσιν αγαθού ανδρός. Υπ’ αυτή την έννοια 
τεκμαίρονται π.χ. οι δύο Κληρικοί-μέλη του Επισκοπικού 
Δικαστηρίου της οικείας Ιεράς Μητροπόλεως ή οι δύο 
Εφημέριοι-μέλη του Μητροπολιτικού Συμβουλίου. 

Άρθρο 3 
Αυτοαξιολόγηση 

1. Σύμφωνα με το άρθρο 11, παρ. 1, εδ. 3 του Κανονισμού 
230/2012, το πρώτο μέρος της Εκθέσεως Αξιολογήσεως 
συντάσσεται από τον ίδιο τον αξιολογούμενο Κληρικό. 
Και τούτο διότι ο αξιολογούμενος Κληρικός δεν αποτελεί 
μόνον το αντικείμενο της αξιολογήσεως, αλλά συμμετέ¬ 
χει σ' αυτήν εκφέροντας τον δικό του λόγο και κατα¬ 
θέτοντας τη δική του άποψη/Ετσι, εκπληρώνεται και η 
συνταγματική επιταγή περί προηγουμένης ακροάσεως 
του διοικουμένου (άρθρο 20 του ισχύοντος Συντάγματος). 
Προς τούτο δηλώνονται τα στοιχεία του προσώπου και 
η υφιστάμενη υπηρεσιακή κατάσταση, καθώς και οι βα¬ 
σικοί τίτλοι σπουδών, εκείνοι δηλαδή που λαμβάνονται 
υπ’ όψη για την κατάταξη του Κληρικού σε συγκεκριμένη 
μισθολογική κατηγορία (ΠΕ, ΤΕ, ΔΕ, ΥΕ). 

2. Κατόπιν ο Κληρικός καλείται να περιγράφει: α) τα κα- 
θήκοντά του κατά τον χρόνο της Αξιολογήσεως (δηλαδή 
κατά το παρελθόν έτος) καθώς και την ανταπόκρισή του 
σε αυτά, β) τις δυσκολίες τις οποίες αντιμετώπισε κατά 
την ενάσκηση των καθηκόντων του, και γ) την τυχόν επι¬ 
μόρφωσή του, η οποία πραγματοποιήθηκε κατά την υπό 
αξιολόγηση περίοδο, είτε από πιστοποιημένους φορείς 
είτε από Συνέδρια, επιμορφωτικά Προγράμματα κ.λπ. 

3. Το πρώτο μέρος κατακλείεται με την αυτοβαθμολόγη¬ 
ση του αξιολογουμένου Κληρικού στα επί μέρους κριτήρια, 
τα οποία εν συνεχεία θα βαθμολογήσουν οι αξιολογητές. 
Η βαθμολογία του Κληρικού στον εαυτό του είναι ενδει¬ 
κτική, δεν λαμβάνεται υπόψη από τους βαθμολογητές και 
δεν συνυπολογίζεται κατά τον προσδιορισμό του μέσου 
όρου της βαθμολογίας, η οποία προσμετράται για τον 
σχηματισμό κρίσεως από το Μητροπολιτικό Συμβούλιο. 

Αρθρο 4 

Γ ενικές αρχές της αξιολογήσεως 

Η συμπλήρωση του εντύπου πρώτα από τον αξιο¬ 
λογούμενο και έπειτα από τους αξιολογητές, γίνεται 
σύμφωνα με όσα διαλαμβάνονται στην παρούσα και 
με σημείωση πραγματικών γεγονότων και στοιχείων. 
Προσωπικοί χαρακτηρισμοί η εκτιμήσεις δέον όπως 
αποφεύγονται. Η βαθμολογία πρέπει να είναι αντικει¬ 
μενική, προσεκτική και με μεγάλη διάκριση εκ μέρους 
των αξιολογητών. Δεν είναι δυνατόν να βαθμολογούνται 
όλοι με την ίδια βαθμολογία, διότι με τον τρόπο αυτό 
αδικούνται οι εργατικοί και επαναπαύονται οι ράθυμοι. 


Αρθρο 5 

Αξιολόγηση από τον Α' αξιολογητή 

1. Κατά το άρθρο 11, παρ. 1, εδ. 4 του Κανονισμού 
230/2012, το δεύτερο μέρος της Εκθέσεως Αξιολογήσε- 
ως συντάσσεται από τον πρώτο αξιολογητή. 

2. Ο βαθμολογητής οφείλει να λαμβάνει υπόψη του ότι 
η αξιολόγηση Κληρικού είναι εξ ορισμού δύσκολη, και 
τούτο διότι υφίστανται τμήματα της ποιμαντικής διακονί¬ 
ας εξ αρχής απόρρητα, ή καλυπτόμενα από την αναγκαία 
διάκριση, ώστε να μη καθίστανται εμφανή (π.χ. το απόρ¬ 
ρητο της Εξομολογήσεως, η προστασία προσωπικών 
δεδομένων των βοηθουμένων από τις προνοιακές δρα¬ 
στηριότητες της Εκκλησίας). Εν όψει αυτού, η αξιολόγηση 
απαιτεί διάκριση, αντικειμενικότητα και σφαιρικότητα. 
Η δυσχέρεια της αξιολογήσεως επιτείνεται από το γεγο¬ 
νός ότι η αξιολόγηση πρέπει να αποτυπωθεί σε βαθμολο¬ 
γική κλίμακα (από το 0 έως το 10), ενώ για τους βαθμούς 
9 και 10, αλλά και τους κάτω του 4, απαιτείται σαφής 
και συγκεκριμένη αιτιολογία, αναφέροντας πραγματικά 
στοιχεία ή περιστατικά και πάντως αποφεύγοντας τις 
προσωπικές εκτιμήσεις ή χαρακτηρισμούς. 

3. Το πρώτο, το οποίο βαθμολογείται, είναι η απόδοση 
του Κληρικού στα Γενικά Εφημεριακά Καθήκοντα, συν¬ 
δεόμενη άμεσα με την κατάρτιση αυτού, νοούμενη όχι 
μόνον ως απόκτηση τίτλων σπουδών, αλλά κυρίως ως 
γνώση και βίωση της εκκλησιαστικής εμπειρίας. Στις τρεις 
υποομάδες ελέγχεται: α) η διαρκής κατάρτιση και ενημέ¬ 
ρωση του Κληρικού, β) η δυνατότητα εξωτερικεύσεως και 
μεταλαμπαδεύσεως των θεολογικών γνώσεων και των 
πνευματικών εμπειριών, αλλά και γ) η συνέπεια κατά την 
άσκηση των εφημεριακών καθηκόντων (φυσική παρουσία 
του Κληρικού στον Ιερό Ναό, συνέπεια στην πραγματο¬ 
ποίηση των Ακολουθιών και των ποιμαντικών δραστηρι¬ 
οτήτων, ανταπόκριση στις απαιτήσεις της Ενορίας κ.λπ.). 

4. Δεύτερο στοιχείο βαθμολογήσεως είναι η ποιμα¬ 
ντική διακονία, όπως αυτή διαπιστώνεται στην πράξη 
(Ειδικά Εφημεριακά καθήκοντα). Στις τρεις υποομάδες 
βαθμολογείται: α) η διακονία στο παγιωμένο ποιμαντικό, 
κοινωνικό και φιλανθρωπικό έργο, όπως αυτό προσδι¬ 
ορίζεται από τους Ιερούς Κανόνες και το Τυπικό της 
Εκκλησίας μας, τις Εγκυκλίους της Ιεράς Συνόδου και 
του επιχωρίου Μητροπολίτη, αλλά και την εντόπια συ¬ 
νήθεια και πρακτική, β) η ικανότητα ανταποκρίσεως σε 
ειδικές συνθήκες και έκτακτες ποιμαντικές καταστάσεις, 
εφ’ όσον υπάρξουν, οπότε και αποτυπώνεται ο ζήλος 
και η πιστότητα στο ιερατικό καθήκον, και γ) βαθμολο¬ 
γείται ο,τι εξωτερικεύει την ιεραποστολική διάθεση και 
επιθυμία με την ανάληψη πρωτοβουλιών, την εφαρμογή 
καινοτόμων ποιμαντικών μεθόδων, αλλά και την εφευ- 
ρετικότητα με την υποβολή και υλοποίηση προτάσεων 
για στοχευμένη ποιμαντική δράση. 

5. Σημαντικό στοιχείο του «αλιέως των ανθρώπων» είναι 
η προσεγμένη, φιλάδελφη και πνευματική συμπεριφορά. 
Ήδη το άρθρο 1 παρ. 1 του Κανονισμού 230/2012 ορίζει την 
έννοια του Εφημερίου ως εξής: «Εφημέριος καλείται Κλη¬ 
ρικός της Ορθοδόξου Εκκλησίας της Ελλάδος, με βαθμό 
Πρεσβυτέρου, κανονικώς χειροτονημένος και κανονικώς 
εξαρτημένος εκ του επιχωρίου Μητροπολίτου, ο οποίος 
καλύπτει τις λατρευτικές, τις ποιμαντικές και τις προνοι- 
ακές ανάγκες της ενορίας, εντασσόμενος σε μία από τις 
ειδικότερες κατηγορίες, τις οποίες προβλέπει το άρθρο 
1 του Κανονισμού υπ’ αριθμ. 8/1979 «Περί Ιερών Ναών και 
Ενοριών» (Φ.Ε.Κ. Α' 1/5.1.1980)». Επομένως το πρώτιστο που 
βαθμολογείται είναι η συμπεριφορά και συνεργασία με τον 
επιχώριο Μητροπολίτη (α), αλλά και τα διοικητικά όργανα 

της οικείας Ιεράς Μητροπόλεως. Ο Κληρικός όμως, είναι 
σημαντικό να είναι «ηρμοσμένος τω επισκοπώ ως χορδαί 
κιθάρα», όχι μόνον για τον εαυτό του, αλλά γιατί γίνεται 
επί πλέον η γέφυρα ενότητος και ο σύνδεσμος του ποιμνί¬ 
ου της Ενορίας προς τον Επίσκοπο. Επομένως, πέραν της 
αρμόζουσας συμπεριφοράς και συνεργασίας με την οικεία 
εκκλησιαστική αρχή, απαραίτητη και εκ των ων ουκ άνευ 
είναι και η δέουσα συμπεριφορά προς το Χριστεπώνυμο 
πλήρωμα (β), ώστε να προσωποποιεί τον Ιερέα ως πατέρα 
του. Ομοίως, βαθμολογείται και η συμπεριφορά και συνερ¬ 
γασία με συνεφημερίους και τοπικές αρχές (γ), μιας που 
σε περιόδους κρίσιμες, όπως η σύγχρονη, η συνεργασία 
είναι απαραίτητο στοιχείο υπερβάσεως προβλημάτων και 
ανακουφίσεως του ανθρώπινου πόνου. 

6. Στοιχείο το οποίο βαθμολογεί ο πρώτος βαθμολογητής 
είναι και η επιμόρφωση. Πρωτίστως επιβάλλεται να λαμ- 
βάνεται υτί όψη η επιμόρφωση, η οποία πραγματοποιείται 
από πιστοποιημένους προς τούτο φορείς (α). Γί αυτό και 
σε κάθε περίπτωση, οι βεβαιώσεις τέτοιων φορέων λαμ- 
βάνονται υτί όψη και αυτοτελώς κατά τις βαθμολογικές 
προαγωγές των Κληρικών, ιδίως σε περιπτώσεις ισοβαθ¬ 
μίας. Επειδή όμως, λόγοι τοπικής σκοπιμότητος και ποι¬ 
μαντικής αναγκαιότητος επιβάλλουν την καθιέρωση και 
τη διοργάνωση από τις Ιερές Μητροπόλεις κατά τόπους 
επιμορφωτικών σεμιναρίων, ημερίδων και Ιερατικών Συνά¬ 
ξεων η Συνεδρίων, η συμμετοχή σε αυτά λαμβάνεται υτί 
όψη κατά την αξιολόγηση του Κληρικού (β), ασχέτως του 
γεγονότος ότι δεν παρέχεται βεβαίωση από πιστοποιη¬ 
μένο φορέα επιμορφώσεως, χαρακτηρίζεται ως εξαιρε¬ 
τική επίδοση και βαθμολογείται αναλόγως. Ως εξαιρετική 
επίδοση (γ) λογίζονται επίσης η συμμετοχή του Κληρικού 
ως ομιλητή σε Συνέδριο, η συγγραφή (π.χ. άρθρογραφία, 
έκδοση βιβλίων...), η ενεργός συμμετοχή σε επιμορφωτικά 
προγράμματα της Μητροπόλεως (π.χ. Καθηγητής Σχολής 
Βυζαντινής Μουσικής, Σχολής Γονέων ...) κλπ. Αυτονόητο 
είναι ότι πρωταρχική αναγκαιότητα αποτελεί η επιμόρφω¬ 
ση των Κληρικών από πιστοποιημένο φορέα, ενώ όλα τα 
υπόλοιπα χαρακτηρίζονται ως συμπληρωματικά. 

7. Τέλος, ο πρώτος αξιολογητής οφείλει να καταθέσει 
ελευθέρως και κατά την κρίσιν του, τις προτάσεις η τις 
παρατηρήσεις του για τη βελτίωση της αποδόσεως 
του αξιολογουμένου. Αυτό το τμήμα δεν βαθμολογείται, 
ούτε λαμβάνεται υπ’ όψη κατά την κρίση προαγωγής 
του Εφημερίου από το Μητροπολιτικό Συμβούλιο. Υφί- 
σταται ως αφορμή προτροπής, αλλά και προηγούμενης 
καταγραφής προειδοποιήσεων προς τον αξιολογούμενο, 
από κάποιον, κατά τεκμήριο εμπειρότερο του, Κληρικό. 
Επειδή δε οι Εκθέσεις Αξιολογήσεως είναι προσβάσιμες 
από αυτούς στους οποίους αφορούν, η όποια πρόταση 
ή παρατήρηση έχει χαρακτήρα επίσημο και ουσιαστικό 
και επιβάλλεται να διατυπώνεται μετά προσοχής. 

Άρθρο 6 

Αξιολόγηση από τον Β' αξιολογητή 

Κατά το άρθρο 11, παρ. 1, εδ. 4 του Κανονισμού 
230/2012, το τρίτο μέρος της Εκθέσεως Αξιολογήσεως 
συντάσσεται από τον δεύτερο αξιολογητή. Όσα ανα¬ 
φέρθηκαν ανωτέρω για τον τρόπο βαθμολογήσεως από 
τον πρώτο βαθμολογητή, ισχύουν αναλόγως και για 
το δεύτερο. Η ουσιαστική διαφορά έγκειται στο ότι σε 
περίπτωση αποκλίσεως της βαθμολογίας του δευτέ¬ 
ρου από τον πρώτο αξιολογητή, η οποία υπερβαίνει τις 
δύο μονάδες, τότε ο δεύτερος αξιολογητής οφείλει να 
αιτιολογήσει σαφώς και συγκεκριμένως την διαφορο¬ 


ποίησή του αυτή. Η ειδική τούτη αιτιολογία δεν μπορεί 
να στηριχθεί σε αξιολογικούς χαρακτηρισμούς, αλλά 
σε πραγματικά περιστατικά. 

Άρθρο 7 

Αξιολόγηση των ειδικών εφημεριακών καθηκόντων 

Κατά το άρθρο 11, παρ. 2, στοιχ. β , σε περίπτωση κατά 
την οποία στον Εφημέριο έχει ανατεθεί ιδιαίτερη υπευ¬ 
θυνότητα (π.χ. Προεδρία Εκκλησιαστικού Συμβουλίου, 
ευθύνη Φιλοπτώχου Ταμείου, ευθύνη Νεότητος, ευθύνη 
κάποιου Ιδρύματος, κ.λπ.), για την ιδιαίτερη αυτή υπευ¬ 
θυνότητα αξιολογείται ειδικώς από τον γενικώς αρμόδιο 
της οικείας Ιεράς Μητροπόλεως για τη συγκεκριμένη δι¬ 
ακονία (για τα ανωτέρω παραδείγματα αντιστοίχως, από 
τον Πρωτοσύγκελλο η Γ ενικό Αρχιερατικό Επίτροπο, από 
τον υπεύθυνο του Γ ενικού Φιλοπτώχου Ταμείου, από τον 
υπεύθυνο του Γ ραφείου Νεότητος.... κ.λπ.). Σε περίπτωση 
κατά την οποία σε έναν Εφημέριο έχουν ανατεθεί πε¬ 
ρισσότερα του ενός ειδικά εφημεριακά καθήκοντα, τότε 
αξιολογείται βαθμολογούμενος διαδοχικώς από τους 
αντιστοίχους αρμοδίους και εξάγεται ο μέσος όρος. 

Άρθρο 8 

Σημείωση ποινών 

Στο τέλος της Εκθέσεως Αξιολογήσεως και προ της 
θεώρησής της από τον οικείο Μητροπολίτη, αναγρά¬ 
φονται οι ποινές, οι οποίες κατεγνώσθησαν σε βάρος 
του αξιολογούμενου Κληρικού κατά το παρελθόν έτος. 
Για λόγους προστασίας των προσωπικών δεδομένων οι 
ποινές καταχωρίζονται χωρίς να προσδιορίζεται, ούτε 
καν γενικώς, το παράπτωμα εξ αιτίας του οποίου επι¬ 
βλήθηκαν (π.χ. «αργία ενός μηνός» και όχι «αργία ενός 
μηνός ένεκεν πλημμελούς εκτελέσεως των εφημεριακών 
καθηκόντων»). Οι ποινές δεν υπόκεινται σε (αρνητική) 
βαθμολόγηση. Καταχωρίζονται και λαμβάνονται υπ’ όψη 
από το Μητροπολιτικό Συμβούλιο κατά την διαδικασία 
συντάξεως των πινάκων προακτέων και μη προακτέων 
του άρθρου 8, παρ. 2 του Ν. 4024/2011. 

Άρθρο 9 

Θεώρηση 

Η Έκθεση Αξιολογήσεως του Εφημερίου ή Διακόνου, 
ολοκληρώνεται με την θεώρησή της από τον οικείο 
Μητροπολίτη. 

Άρθρο 10 
Τελική διάταξη 

Ο αξιολογούμενος έχει το δικαίωμα να δει την συ¬ 
μπληρωμένη Έκθεση Αξιολογήσεώς του, και εάν το ζη¬ 
τήσει να λάβει αντίγραφο αυτής. 

Άρθρο 11 
Έναρξη ισχύος 

Η ισχύς της παρούσης Κανονιστικής Διατάξεως άρ- 
χεται από της δημοσιεύσεώς της στην Εφημερίδα της 
Κυβερνήσεως και στο επίσημο δελτίο της Εκκλησίας 
της Ελλάδος «ΕΚΚΛΗΣΙΑ». 

Άρθρο 12 

Μεταβατική διάταξη 

Εκθέσεις Αξιολογήσεως Εφημερίων, Ιεροκηρύκων και 
Διακόνων, οι οποίες διενεργήθησαν κατά τα έτη 2013 
και 2014 σε εφαρμογή των από 31-8-2012 και 12-10-2012 
Αποφάσεων της Δ.Ι.Σ. και της υπ’ αριθμ. 2932/2012 Συ¬ 
νοδικής Εγκυκλίου, είναι καθ’ όλα έγκυρες. 

ΠΑΡΑΡΤΗΜΑ: ΕΝΤΥΠΟ ΑΞΙΟΛΟΓΗΣΕΩΣ ΚΛΗΡΙΚΩΝ (ΕΦΗΜΕΡΙΩΝ ΚΑΙ ΔΙΑΚΟΝΩΝ) 

ΕΛΛΗΝΙΚΗ ΔΗΜΟΚΡΑΤΙΑ 
ΙΕΡΑ ΜΗΤΡΟΠΟΛΙΣ _ 


Άριθμ. Πρωτ.:_ Εν_τη_20. 

ΕΚΘΕΣΗ ΑΞΙΟΛΟΓΗΣΗΣ ΚΛΗΡΙΚΩΝ 

(Εφημερίων καί Διακόνων) 

Έτους_ 

Α'. ΣΤΟΙΧΕΙΑ ΑΞΙΟΛΟΓΟΥΜΕΝΟΥ ΚΑΙ ΑΥΤΟΑΞΙΟΛΟΓΗΣΗ 

(Συμπληρώνεται άηό τόν αξιολογούμενο) 


(Επώνυμο) 


(Όνομα) 


(Πατρώνυμο) 


(Κατηγορία) (Βαθμός) (Τίτλος θέσης) 

1. ΤΙΤΛΟΙ ΣΠΟΥΔΩΝ - ΜΕΤΕΚΠΑΙΔΕΥΣΗ - ΕΠΙΜΟΡΦΩΣΗ 


2. ΠΕΡΙΓΡΑΦΗ ΤΟΥ ΕΡΓΟΥ ΠΟΥ ΕΠΙΤΕΛΕΣΘΗΚΕ ΚΑΤΑ ΤΗΝ ΠΕΡΙΟΔΟ ΑΞΙΟΛΟΓΗΣΕΩΣ 

α) Συνοπτική περιγραφή τοΰ γενικού έργου καί των ειδικών καθηκόντων: _ 


|3) Δυσχέρειες καί προβλήματα: 


γ) Επιμόρφωση - συγγραφικό έργο - άρθρα - βραβεύσεις: 

3. ΑΎΤΟΑΞΙΟΛΟΓΗΣΗ 


ΚΡΙΤΗΡΙΑ 

ΒΑΘΜΟΣ (1-10) 

1. Γενικά Έφημεριακά Καθήκοντα 


2. Ειδικά Έφημεριακά Καθήκοντα 


3. Συμπεριφορά - Πειθαρχικές Ποινές 


4. Επιμόρφωση - Εξαιρετικές Επιδόσεις 



Εν_τή_20_ 

(Υπογραφή Αξιολογούμενου) 

Β . ΑΞΙΟΛΟΓΗΣΗ 

(Συμπληρώνεται άπό τούς άξιολογητές) 


1. ΓΕΝΙΚΑ ΕΦΗΜΕΡΙΑΚΑ ΚΑΘΗΚΟΝΤΑ 


ΚΑΤΑΡΤΙΣΗ 

ΒΑΘΜΟΛΟΓΙΑ (1-10) 

Α ΑΞΙΟΛΟΓΗΤΗΣ 

Β ΑΞΙΟΛΟΓΗΤΗΣ 

α) Επάρκεια Εκκλησιαστικής κατάρτισης (θεολογικές 
γνώσεις, ειδικές γνώσεις, έμπειρία) 



β) Ικανότητα έφαρμογής των γνώσεων καί της έμπειρίας την 
οποία κατέχει 



γ) Συνέπεια κατά τήν άσκηση τών γενικών έφημεριακών 
καθηκόντων 



ΜΕΣΟΣ ΟΡΟΣ ΒΑΘΜΟΛΟΓΙΑΣ (δύο δεκαδικά ψηφία) 




Ειδική καί συγκεκριμένη αιτιολογία, βάσει πραγματικών στοιχείων, γιά βαθμολογία κάθε κριτηρίου με 
βαθμούς 9 ή 10 ή 4 καί κάτω: 

Α' Άξιολογητής:_ 


Β' Άξιολογητής:. 


2. ΕΙΔΙΚΑ ΕΦΗΜΕΡΙΑΚΑ ΚΑΘΗΚΟΝΤΑ 


ΠΟΙΜΑΝΤΙΚΗ ΔΙΑΚΟΝΙΑ 

ΒΑΘΜΟΛΟΓΙΑ (1-10) 

Α ΑΞΙΟΛΟΓΗΤΗΣ 

Β ΑΞΙΟΛΟΓΗΤΗΣ 

α) Ποιμαντικό καί φιλανθρωπικό έργο 



β) Ανταπόκριση σέ ειδικές συνθήκες καί καταστάσεις 



γ) Πρωτοβουλία - καινοτομίες - ύποβολή καί ύλοποίηση 
προτάσεων 



ΜΕΣΟΣ ΟΡΟΣ ΒΑΘΜΟΛΟΓΙΑΣ (δύο δεκαδικά ψηφία) 




Ειδική καί συγκεκριμένη αιτιολογία, βάσει πραγματικών στοιχείων, γιά βαθμολογία κάθε κριτηρίου μέ 
βαθμούς 9 ή 10 ή 4 καί κάτω: 

Α' Αξιολογητής:_ 


Β' Άξιολογητής:. 

3. ΣΥΜΠΕΡΙΦΟΡΑ 


ΣΥΜΠΕΡΙΦΟΡΑ ΚΑΙ ΣΥΝΕΡΓΑΣΙΑ 

ΒΑΘΜΟΛΟΓΙΑ (1-10) 

Α ΑΞΙΟΛΟΓΗΤΗΣ 

Β ΑΞΙΟΛΟΓΗΤΗΣ 

α) Συμπεριφορά καί συνεργασία μέ τήν οικεία έκκλησιαστική 
Αρχή 



β) Συμπεριφορά πρός τούς πιστούς καί έξυπηρέτηση αύτών 



γ) Συμπεριφορά καί συνεργασία μέ τούς συνεφημερίους καί 
μέ τίς τοπικές Αρχές 



ΜΕΣΟΣ ΟΡΟΣ ΒΑΘΜΟΛΟΓΙΑΣ (δύο δεκαδικά ψηφία) 




Ειδική καί συγκεκριμένη αιτιολογία, βάσει πραγματικών στοιχείων, γιά βαθμολογία κάθε κριτηρίου με 
βαθμούς 9 ή 10 ή 4 καί κάτω: 

Α' Αξιολογητής:_ 


Β' Αξιολογητής:. 


4. ΕΠΙΜΟΡΦΩΣΗ 


ΕΠΙΜΟΡΦΩΣΗ ΚΑΙ ΕΞΑΙΡΕΤΙΚΕΣ ΕΠΙΔΟΣΕΙΣ 

ΒΑΘΜΟΛΟΓΙΑ (1-10) 

Α ΑΞΙΟΛΟΓΗΤΗΣ 

Β ΑΞΙΟΛΟΓΗΤΗΣ 

α) Επιμόρφωση άπό πιστοποιημένους φορείς 



β) Συμμετοχή σέ έπιμορφωτικά Σεμινάρια - Ημερίδες - 
Ιερατικές Συνάξεις τής Ίεράς Μητροπόλεως, συγγραφική 
δραστηριότητα κ.λ.π. 



γ) Άλλες έξαιρετικές έπιδόσεις: 




ΜΕΣΟΣ ΟΡΟΣ ΒΑΘΜΟΛΟΓΙΑΣ (δύο δεκαδικά ψηφία) 




Ειδική καί συγκεκριμένη αιτιολογία, βάσει πραγματικών στοιχείων, γιά βαθμολογία κάθε κριτηρίου μέ 
βαθμούς 9 ή 10 ή 4 καί κάτω: 

Α' Αξιολογητής:_ 


Β' Αξιολογητής:. 


5. ΤΕΛΙΚΗ ΒΑΘΜΟΛΟΓΙΑ 


ΚΡΙΤΗΡΙΑ 

Α ΑΞΙΟΛΟΓΗΤΗΣ 

Β ΑΞΙΟΛΟΓΗΤΗΣ 

Κατάρτιση 



Ποιμαντική διακονία 



Συμπεριφορά - ποινές 



Επιμόρφωση - εξαιρετικές έπιδόσεις 



ΜΕΣΟΣ ΟΡΟΣ (δύο δεκαδικά ψηφία) 

(α) 

(β) 

ΤΕΛΙΚΗ ΒΑΘΜΟΛΟΓΙΑ (Μ.Ο. α και β) 

6. ΠΡΟΤΑΣΕΙΣ ΓΙΑ ΤΗΝ ΒΕΛΤΙΩΣΗ ΤΗΣ ΑΠΟΔΟΣΗΣ ΤΟΤ ΑΞΙΟΛΟΓΟΥΜΕΝΟΥ: 


Α ΑΞΙΟΛΟΓΗΤΗΣ 

Β ΑΞΙΟΛΟΓΗΤΗΣ 































Εν τή 20 

Εν τή 20 

(Όν/μο καίύπογραφή Α' Αξιολογητοϋ) 

(Όν/μο καί ύπογραφή Β' Αξιολογητοΰ) 


Γ . ΑΞΙΟΛΟΓΗΣΗ ΤΩΝ ΕΙΔΙΚΩΝ ΕΦΗΜΕΡΙΑΚΩΝ ΚΑΘΗΚΟΝΤΩΝ 


ΠΕΡΙΓΡΑΦΗ ΕΙΔΙΚΩΝ ΕΦΗΜΕΡΙΑΚΩΝ ΚΑΘΗΚΟΝΤΩΝ 

ΒΑΘΜΟΛΟΓΙΑ (1-10) 

α) Προϊστάμενος Ιερού Ναού 


β) Υπεύθυνος Νεότητος 


γ) Υπεύθυνος Φιλόπτωχου Ταμείου 


δ) 


ε) 


στ) 


ζ) 


η) 


θ) 


0 


ΜΕΣΟΣ ΟΡΟΣ ΒΑΘΜΟΛΟΓΙΑΣ 



Δ . ΠΕΙΘΑΡΧΙΚΕΣ ΠΟΙΝΕΣ 


Ε . ΘΕΩΡΗΣΗ ΥΠΟ ΤΟΥ ΣΕΒΑΣΜΙΩΤΑΤΟΥ ΜΗΤΡΟΠΟΛΙΤΟΥ 


(ΣΦΡΑΓΙΔΑ) (ΥΠΟΓΡΑΦΗ) 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 9 Φεβρουάριου 2015 
Ο Πρόεδρος 

ί Ο Αθηνών ΙΕΡΩΝΥΜΟΣ 
Ακριβές αντίγραφον 
Ο Αρχιγραμματεύς 
ί Ο Μεθώνης ΚΛΗΜΗΣ 

( 2 ) 

ΚΑΝΟΝΙΣΤΙΚΗ ΔΙΑΤΑΞΗ ΥΠ’ ΑΡΙΘΜ. 265/2015 
Περί της αξιολογήσεως των εκκλησιαστικών υπαλλήλων. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Το άρθρο 42 παρ. 2 του Ν. 590/1977. 

2. Τα άρθρα 1 παρ. 2 και 62 παρ. 3 και 4 του Κανονι¬ 
σμού 5/1978 «Περί Κωδικός Εκκλησιαστικών Υπαλλήλων» 
(Φ.Ε.Κ. 48/τ.Α7ΐ978). 

3. Το άρθρο 20 παρ. 1 και 5 του Ν. 1476/1984, το άρ¬ 
θρο 19 παρ. 5 του Ν. 2819/2000, το άρθρο 8 παρ. 3 του 
Ν. 3194/2003, το άρθρο 6 παρ. 10 του Ν. 3255/2004, το 
άρθρο 23 του Ν. 3475/2006, το άρθρο 6 παρ. 2 του 
Ν. 3027/2002, το άρθρο 30 του Ν. 3577/2007 και το άρθρο 
42 του Ν. 3848/2010. 

4. Το άρθρο 22 του Κανονισμού 230/2012 «Περί Εφη¬ 
μερίων και Διακόνων» (Φ.Ε.Κ. 73/τ.Α72012). 

5. Την από 3.2.2015 απόφαση της Διαρκούς Ιεράς Συ¬ 
νόδου. 

6. Το γεγονός ότι εκ της παρούσης αποφάσεως δεν 
προκαλείται δαπάνη, αποφασίζει τα εξής: 

ΚΑΝΟΝΙΣΤΙΚΗ ΔΙΑΤΑΞΙΣ Αριθμ. 264/2015 
Περί της αξιολογήσεως 
των εκκλησιαστικών υπαλλήλων 

Α' Αξιολόγησις των λαϊκών εκκλησιαστικών υπαλλή¬ 
λων 

1. Ολοι οι τακτικοί και οι επί συμβάσει εργασίας ιδι¬ 
ωτικού δικαίου αορίστου χρόνου λαϊκοί εκκλησιαστι¬ 
κοί υπάλληλοι των Ν.Π.Δ.Δ. του άρθρου 1 παρ. 4 του 
Ν. 590/1977, υπόκεινται κατ’ έτος σε αξιολόγηση του 
κατά το παρελθόν έτος έργου, της επιδόσεως και των 
λοιπών ουσιαστικών προσόντων αυτών. 

2. Μέχρι της συντάξεως ειδικού δια τους εκκλησια¬ 
στικούς υπαλλήλους εντύπου Εκθέσεως Αξιολογήσεως, 
εφαρμόζονται τα υποδείγματα και οι κανόνες του Π.Δ. 
1992, ως ειδικότερα ορίζονται στην παρούσα. 

3. Την αξιολόγηση ενεργεί ένας αξιολογητής, ο προ¬ 
ϊστάμενος εκάστου Ν.Π.Δ.Δ., ήτοι: 

α. Στην Ιερά Αρχιεπισκοπή Αθηνών και στις Ιερές Μη- 
τροπόλεις, ο Αρχιεπίσκοπος, ο οικείος Μητροπολίτης η 
ο νόμιμος αναπληρωτής αυτού. 

β. Στην Ιερά Σύνοδο της Εκκλησίας της Ελλάδος ο 
Αρχιγραμματεύς Αυτής. 

γ. Στην Αποστολική Διακονία, στο Διορθόδοξο Κέντρο 
της Εκκλησίας της Ελλάδος, και στα λοιπά εκκλησια¬ 
στικά Ν.Π.Δ.Δ., οι Γ ενικοί Διευθυντές αυτών. 

4. Ειδικές κανονιστικές διατάξεις, οι όποιες ορίζουν 
διαφορετικά τους προϊσταμένους των εκκλησιαστικών 
Ν.Π.Δ.Δ. δεν θίγονται από την παρούσα και υπερισχύουν 
του προηγουμένου άρθρου. 

5. Βαθμολογίες 9-10 άνευ πραγματικής αιτιολογήσεως, 
θά λογίζονται ώς 8 από τα αρμόδια Υπηρεσιακά Συμβού¬ 
λια- ομοίως, βαθμολογίες κάτω του 4 άνευ πραγματικής 
αιτιολογήσεως, θα λογίζοναι ως 4. 

Ειδική Επιτροπή Αξιολογήσεως δεν προβλέπεται από 
τις διατάξεις της παρούσης. 


6. Τυχόν ενστάσεις διατυπώνονται, υποβάλλονται στα 
αρμόδια Υπηρεσιακά Συμβούλια και κρίνονται σύμφωνα 
με τά άρθρα 19, 22 και 23 του Π.Δ. 318/1992. 

Β' Αξιολόγησις των κληρικών εκκλησιαστικών υπαλ¬ 
λήλων 

1. Οι κληρικοί μετακλητοί υπάλληλοι, εάν μεν είναι 
τακτικοί υπάλληλοι, αξιολογούνται σύμφωνα με την πα¬ 
ράγραφο Α' τής παρούσης, εάν δε είναι απεσπασμένοι 
επί θητεία, αξιολογούνται υπό της προϊσταμένης αυτών 
εκκλησιαστικής αρχής, σύμφωνα με τις διατάξεις του 
Κανονισμού 230/2012 «Περί Εφημερίων και Διακόνων» και 
της υπ’ αριθμ. 2932/2012 Εγκυκλίου τής Ιεράς Συνόδου. 

2. Οι Ιεροκήρυκες του Ν. 817/1978 και του Ν. 1811/1988 
αξιολογούνται επί τη βάσει του Κανονισμού 230/2012 
«Περί Εφημερίων και Διακόνων» και της υπ’ αριθμ. 
2932/2012 Εγκυκλίου τής Ιερός Συνόδου, καθότι δεν 
είναι υπάλληλοι διοικητικής φύσεως, άλλα επιτελούν 
ποιμαντικό και πνευματικό έργο. Οί εκθέσεις αξιολογή- 
σεως των Ιεροκηρύκων του Ν. 1811/1988 διαβιβάζονται 
υποχρεωτικώς στην Ιερά Σύνοδο, όπου φυλάσσεται και 
ο υπηρεσιακός φάκελος αυτών. 

Γ' Μεταβατικές διατάξεις 

1. Η Αξιολόγηση των Εφημερίων και Διακόνων πραγ¬ 
ματοποιείται κατά τους όρους και το'Εντυπο τής Εγκυ¬ 
κλίου υπ’ αριθμ. 2034/16.10.2012. 

2. Η προθεσμία για την αξιολόγηση των εκκλησιαστι¬ 
κά) υπαλλήλων παρατείνεται για το τρέχον έτος έως 
την 31.3.2015. 

3. Η ισχύς της παρούσης άρχεται από της δημοσιεύ- 
σεώς της στην Εφημερίδα της Κυβερνήσεως και στο 
Περιοδικό «ΕΚΚΛΗΣΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2015 

Ο Πρόεδρος 
| Ο Αθηνών ΙΕΡΩΝΥΜΟΣ 

Ακριβές αντίγραφον 
Ο Αρχιγραμματεύς 
ΐ Ο Μεθώνης ΚΛΗΜΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στο π.δ. 111/2014 «Οργανισμός του Υπουργείου Οικο¬ 
νομικών», που δημοσιεύθηκε στο ΦΕΚ 178/Α'/29-8-2014, 
επιφέρεται διόρθωση στην περ. β' της παρ. 5 του άρ¬ 
θρου 90, 

από το εσφαλμένο: «β) Η Ταμειακή και Λογιστική δι¬ 
αχείριση διεξάγεται στα Τελωνεία Α' τάξης από υπαλ¬ 
λήλους που ορίζονται από τον Γ ενικό Γ ραμματέα Πε¬ 
ριφέρειας... », 

στο ορθό: «β) Η Ταμειακή και Λογιστική διαχείριση 
διεξάγεται στα Τελωνεία Α' τάξης από υπαλλήλους που 
ορίζονται από τον Γ ενικό Γ ραμματέα Αποκεντρωμένης 
Διοίκησης...». 

(Από το Υπουργείου Οικονομικών) 

